Diari Oficial de la Generalitat Valenciana


Sumari del DOGV 5070, del 12-08-2005 (2005/9355)

Informació pública del programa de desenrotllament d'actuació urbanística integrada del sector terciari/dotacional privat Altius Pobla.
---------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9355


Organisme emissor
:   Hogares Reales, SL

Tipus de document
:   Anunci

Informació pública del programa de desenrotllament d'actuació urbanística integrada del sector terciari/dotacional privat Altius Pobla. [2005/F9355]
  
(Art. 44 i següents, Llei 6/1994 de la Generalitat Valenciana, de 15 de novembre, Reguladora de l'Activitat Urbanística.)
  
L'entitat Hogares Reales, SL, als efectes del que disposa la Llei Reguladora d'Activitat Urbanística i en especial en els seus articles 46 i 48, posa en coneixement de tots els possibles interessats i sotmet a informació pública:
  
1r. Que amb data 1 d'agost de 2005 s'ha presentat davant de l'Ajuntament de la Pobla de Vallbona el programa per al desenrotllament d'actuació integrada que conté alternativa tècnica amb pla parcial, projecte d'urbanització i memòria de programa, a fi de desenrotllar i executar les obres d'urbanització dels terrenys que es detallen i que comprén una única unitat d'execució, del pla parcial del sector terciari/dotacional-privat Altius Pobla a la Pobla de Vallbona sobre sòl urbanitzable.
  
2n. L'àmbit d'actuació del programa inclou la llista de titulars cadastrals presentada a la notaria on es protocol·litza el programa a fi que es practiquen les pertinents notificacions.
  
3r. L'alternativa tècnica i els documents que l'acompanyen s'han protocol·litzat en la notaria de Manuel Port Vañó, al carrer del Poeta Llorente, número 150-esc. A-1r-2ª, de la Pobla de Vallbona (València).
  
4t. Un exemplar de la dita alternativa tècnica s'ha depositat amb data de 1 d'agost de 2005 a l'Ajuntament de la Pobla de Vallbona (València).
  
5é. El present anunci es publicarà en un diari d'informació general de la Comunitat Valenciana i en el Diari Oficial de la Generalitat Valenciana.
  
6é. Dins del termini de 20 dies a comptar des de la publicació en el Diari Oficial de la Generalitat Valenciana qualsevol persona podrà comparéixer a la notaria de Manuel Puerto Vañó a la Pobla de Vallbona, horari de 10.00 a 13.00 hores i obtindre, a càrrec seu, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte a l'Ajuntament de la Pobla de Vallbona els dies hàbils de 09.00 a 14.00 hores.
  
7é. Dins del mencionat termini de 20 dies podran presentar-se davant de l'Ajuntament de la Pobla de Vallbona, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a prorroga previst en la mencionada llei.
  
8é. Una vegada finalitzat el termini indicat, en els cinc dies següents podran presentar-se en plica tancada a l'Ajuntament de la Pobla de Vallbona proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.
  
9é. El present anunci es publica igualment perquè valga de notificació als afectats desconeguts, o aquells la direcció dels quals no constara o constara erròniament en el Registro Cadastral, de conformitat i als efectes previstos en l'article 59.4 de la Llei 30/1992, del Règim Jurídic de les Administracions Públiques. L'anunci tindrà la consideració d'edicte.